১৯৯৯ সাল৷ পোখরান পরবর্তী অধ্যায়ের সূচনা হয়েছিল ওই বাস যাত্রায়৷ দুই দেশের পরমাণু-পরীক্ষার পর উপমহাদেশের শান্তি বিঘ্নিত৷ দু’দেশের বিদেশ দপ্তর শান্তি প্রতিষ্ঠায় ১৯৯৮ সালের ২৩ সেপ্টেম্বর যে চুক্তি করেছিল, পরবর্তীকালে ওই চুক্তিই লাহোর ঘোষণার ভিত্তি প্রস্তুত করে৷ ১৯৯৯ সালের ১১ ফেব্রুয়ারি পাকিস্তানের বিদেশ দপ্তর (Foreign Office) জানায়, রাষ্ট্রীয় সফরে আসছেন ভারতের প্রধানমন্ত্রী অটলবিহারী বাজপেয়ী৷ দুই দেশের মধ্যে বাস পারিষেবাও শুরু হতে চলেছে৷ পাকিস্তান সরকার বোধহয় তখনও ভাবেনি, ওই বাসে চড়ে বসবেন স্বয়ং অটলবিহারি বাজপেয়ী৷